Tarybos sprendimas
2001 m. liepos 6 d.
iš dalies keičiantis Sprendimą 94/442/EB, nustatantį taikinimo procedūrą, susijusią su Europos žemės ūkio orientavimo ir garantijų fondo (EŽŪOGF) Garantijų skyriaus sąskaitų apmokėjimu
(paskelbta dokumentu Nr. C(2001) 1756)
(2001/535/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1258/1999 dėl bendrosios žemės ūkio politikos finansavimo [1], ypač į jo 7 straipsnio 5 dalį,
kadangi:
(1) Tam, kad Taikinimo institucija galėtų tęsti savo veiklą palaipsniui keičiantis jos nariams praėjus pirmajai trejų metų kadencijai, pastarąją reikėtų pratęsti, tačiau trumpesniam laikui. Specialiosios taisyklės, skirtos Tarybos pirmininko kadencijai, turėtų būti patikslintos. Tuo tikslu turėtų būti adaptuotas 1994 m. liepos 1 d. Komisijos sprendimas 94/442/EB, nustatantis taikinimo procedūrą, susijusią su Europos žemės ūkio orientavimo ir garantijų fondo (EŽŪOGF) Garantijų skyriaus sąskaitų apmokėjimu [2], su paskutiniais pakeitimais, padarytais Sprendimu 2000/649/EB [3].
(2) EŽŪOGK Komitetas paskelbė palankią nuomonę,
PRIĖMĖ ŠĮ SPRENDIMĄ:
1 straipsnis
Sprendimas 94/442/EB šiuo dokumentu iš dalies keičiamas taip:
1) 3 straipsnio 2 dalies antra ir trečia pastraipa pakeičiamos taip:
"Komisija, pasikonsultavusi su EŽŪOGF komitetu kaip tai numatyta Reglamento (EB) Nr. 1258/1999 14 straipsnio 1 dalyje, pirmajai trejų metų kadencijai skiria pirmininką ir institucijos narius. Jų kadencija gali būti pratęsta metams tik vieną kartą ir apie tai turi būti pranešta komitetui. Tačiau, jei pirmininkas, kurį norima skirti, jau yra tarybos narys, jo (jos) pirminė pirmininko kadencija bus treji metai.
Be to, Komisija, pasikonsultavusi kaip jau minėta pirmiau, kaip tai numatyta Reglamento (EB) Nr. 1258/1999 14 straipsnio 1 dalies a punkto nuostatoje, skiria pavaduojančius narius, atitinkančius pirmoje pastraipoje nustatytus kriterijus ir kviečiamus pagal Komisijos sąrašą."
2) 3 straipsnio 3 dalis pakeičiama taip:
"Pasibaigus jo (jos) kadencijai, narys arba atitinkamais atvejais pirmininkas lieka eiti pareigas tol, kol jis (ji) pakeičiamas kitu arba pratęsiama jo (jos) kadencija."
3) 3 straipsnio 4 dalies pirma pastraipa pakeičiama taip:
"Nario trejų metų kadencija gali būti nutraukta jai dar nepasibaigus, kai narys savo noru arba priverstinai atsistatydina arba miršta. Tokiais atvejais likusį kadencijos laiką jį (ją) pakeičia pirmasis laisvas pavaduojantis narys. Tačiau, jeigu atsistatydintų arba mirtų pirmininkas, narį, kuris jo pareigas turėtų eiti iki kadencijos pabaigos, skiria Komisija, pasikonsultavusi su EŽŪGF komitetu taip, kaip tai numatyta Reglamento (EB) Nr. 1258/1999 14 straipsnio 1 dalyje."
2 straipsnis
Šis sprendimas skirtas valstybėms narėms.
Priimta Briuselyje, 2001 m. liepos 6 d.